Grevers saavutti Izmirin universiadeissa 2005 hopeaa 100 metrin selkäuinnissa ja 4 × 100 metrin sekauintiviestissä sekä pronssia 50 metrin selkäuinnissa ja 4 × 100 metrin vapaauinnissa. Shanghain lyhyen radan MM-kilpailuissa 2006 hän sai pronssia 4 × 100 metrin vapaauintiviestissä. Hän ui lisäksi alkuerissä Yhdysvaltojen 4 × 100 metrin sekauintiviestijoukkueessa, joka sai lopulta hopeaa. Bangkokin universiadeissa 2007 hän sai kultaa 4 × 100 metrin vapaauintiviestissä ja hopeaa 4 × 100 metrin sekauinnissa.